Khoporeišene yeo e Tswaletšwego e ka gola kudu, mme ge e golela pele, batšeakarolo ba swanetše go phagamiša Khoporeišene yeo e Tswaletšwego ka koketšego ya tšhelete.
Ge leina la Khoporeišene yeo e Tswaletšwego le ile go fetolwa, foromo ya CM5 e swanetše go tlatšwa.
Tsenya le setatamente go tšwa go mohlankedi wa tša ditšhelete tša Khoporeišene yeo e Tswaletšwego.
Ge e le gore go tla ba le diphetogo tšeo di swanetšego go dirwa, bjalo ka ge leloko le itokolla mošomong, mafelelo a ngwaga wa tša ditšhelete o a fetoga goba mohlankedi wa tša ditšhelete yo moswa o a thwalwa, diforomo tša CK2 le CK2A di swanetše go išwa pele goba ka morago ga phetogo. Diforomo tša phetogo ya Khoporeišene yeo e Tswaletšwego di ka tlatšwa mo khomphyutheng.
Mohlankedi wa tša ditšhelete le moswaradipuku wa Khoporeišene yeo e Tswaletšwego e ka nna ya se be motho o tee.
Ge e le gore ga go na ditokomane tšeo di tsentšwego ka thoko ga ditokomane tša khamphani, go tla tšea matšatši a mabedi go iša go a mahlano go fetolela Khoporeišene yeo e Tswaletšwego ka go khamphani. Ge e le gore ditokomane tša di išitšwe ka thoko, go tla tšea dibeke tše tharo go phethagatša tshepetšo.